กระทรวงการคลัง เดินหน้าแก้หนี้ภาคประชาชน เตรียมจัดมหกรรมแก้หนี้เพื่อชีวิตที่ดีกว่า ต่อเนื่อง ตุลาคม 2565-มกราคม 2566
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวว่า รัฐบาลโดยนายกรัฐมนตรีให้ความสำคัญกับปัญหาหนี้ของประชาชนเป็นอย่างมาก จึงกำหนดให้ปี 2565 นี้เป็นปีแห่งการแก้หนี้ภาคประชาชน ส่วนที่ดำเนินการมาคือ การปรับปรุงโครงสร้างหนี้พักชำระหนี้ทางธนาคารพาณิชย์และธนาคารของรัฐ กรณีของผู้ที่อยู่ระหว่างการฟ้องร้องคดีก็ให้มีการไกล่เกลี่ยหนี้โดยกระทรวงยุติธรรมดำเนินการจบไปเมื่อวันที่ 11 กันยายนที่ผ่านมา ส่วนของกระทรวงการคลัง ร่วมกับธนาคารแห่งประเทศไทย เตรียมจะแถลงข่าวร่วมกันในการแก้หนี้ของผู้มีบัตรเครดิตในการรวมหนี้บัตรเครดิตวันที่ 26 กันยายน 2565 จากนั้นเดือนตุลาคม - มกราคม 2566 กระทรวงการคลังจะมีการจัดมหกรรมแก้หนี้เพื่อชีวิตที่ดีกว่า จะเริ่มปรับโครงสร้างหนี้ เติมสินเชื่อเพิ่มเติมให้ประชาชนและภาคธุรกิจต่างๆ เพื่อให้อยู่รอดได้